|  |  |
| --- | --- |
|  | **Projektas** |
| **Šilutės rajono savivaldybėS**  **TARYBA** | |
|  | |

**sprendimas**

**DĖL Šilutės rajono savivaldybės tarybos 2015 m. spalio 29 d. sprendimo nr. t1-118 „dėl ŠILUTĖS RAJONO SAVIVALDYBĖS TARYBOS VEIKLOS REGLAMENTO patvirtinimo“ pakeitimo**

2017 m. gruodžio d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Šilutės rajono savivaldybės taryba n u s p r e n d ž i a:

1. Pakeisti Savivaldybės tarybos veiklos reglamento, patvirtinto Savivaldybės tarybos 2015 m. spalio 29 d. sprendimu Nr. T1-118, 37, 212, 213 ir 221 punktus ir išdėstyti juos taip:

„37. Komitetų posėdžiai yra vieši, jų darbe patariamojo balso teise gali dalyvauti kitų komitetų nariai, visuomenės atstovai, seniūnaičiai, išplėstinės seniūnaičių sueigos deleguoti atstovai, ekspertai, valstybės tarnautojai ir kiti suinteresuoti asmenys (toliau – kiti suinteresuoti asmenys). Kai posėdyje svarstomas su valstybės, tarnybos ar komercine paslaptimi susijęs klausimas, komiteto posėdis gali būti uždaras.“

„49. Sudarant naują komisiją, pirmiausia apibrėžiami jos įgaliojimai, komisijos narių skaičius, laikinosios komisijos techninio aptarnavimo sąlygos, įgaliojimų terminas arba sąlygos, kurioms esant pasibaigia komisijai suteikti įgaliojimai. Po to nustatomos atstovavimo komisijoje sąlygos ir terminas kandidatams pasiūlyti. Kiekvienas iš pateiktų kandidatų turi duoti sutikimą dirbti komisijoje. Taryba balsuoja už visą taip suformuotą komisijos narių sąrašą. Savivaldybės tarybos sudaromų Komisijų nariais gali būti Savivaldybės tarybos nariai, valstybės tarnautojai, ekspertai, gyvenamųjų vietovių bendruomenių atstovai – seniūnaičiai, išplėstinės seniūnaičių sueigos deleguoti atstovai, visuomenės atstovai (Lietuvos Respublikoje įregistruotų viešųjų juridinių asmenų, išskyrus valstybės ar Savivaldybės institucijas ar įstaigas, įgalioti atstovai), bendruomeninių organizacijų atstovai, kiti Savivaldybės gyventojai. Etikos komisijoje ir Antikorupcijos komisijoje seniūnaičiai arba seniūnaičiai ir visuomenės atstovai turi sudaryti ne mažiau kaip 1/3 komisijos narių.“

„212. Teikiamą Tarybos sprendimo projektą (toliau – Projektas) turi pasirašyti jo iniciatoriai ir/ar projekto rengėjas, Savivaldybės administracijos juristas (toliau – juristas) ir vyr. specialistas - antikorupcinės komisijos sekretorius (atsižvelgiant į Teisės aktų projektų antikorupcinio vertinimo taisykles). Mero, Kolegijos, komitetų, komisijų, Tarybos narių frakcijų ir grupių, atskirų Tarybos narių, Sekretoriato ar Savivaldybės kontrolieriaus inicijuotus Projektus juristas privalo vizuoti (nepriklausomai, su teigiama ar neigiama išvada) per tris darbo dienas nuo jų pateikimo. Alternatyvius Projektus juristas turi vizuoti iki svarstymo Tarybos posėdyje. (Projekto forma – 3 priedas). Kartu su Projektu pateikiamas aiškinamasis raštas (4 priedas)“

„213. Taryba, taip pat kitos Savivaldybės institucijos, seniūnaičių sueigos ir išplėstinės seniūnaičių sueigos sprendimus vertina šių sueigų nuostatų, patvirtintų Tarybos sprendimu, nustatyta tvarka. Jeigu rengiamas sprendimo projektas dėl papildomų ir planą viršijančių Savivaldybės biudžeto pajamų ir kitų piniginių lėšų paskirstymo, tikslinės paskirties ir specializuotų fondų sudarymo ir naudojimo, sprendimo projekto rengėjas turi kreiptis į išplėstinę seniūnaičių sueigą dėl pasiūlymų (sprendimų) tokiam sprendimo projektui. Gautus išplėstinės seniūnaičių sueigos pasiūlymus (sprendimus) sprendimo projekto rengėjas prideda prie ruošiamo sprendimo projekto. Taryba artimiausiame posėdyje išplėstinės seniūnaičių sueigos pasiūlymus (sprendimus) įvertina Reglamente nustatyta sprendimų projektų svarstymo ir priėmimo tvarka.“

„221. Į svarstymą komitete kviečiami Projekto iniciatorių ir/ar rengėjų, suinteresuotų Savivaldybės institucijų, bendruomeninių organizacijų atstovai, seniūnaičiai, išplėstinės seniūnaičių sueigos deleguoti atstovai ir, jei reikia, ekspertai.“

Savivaldybės meras

Arvydas Bielskis Vita Stulgienė Andrius Jurkus

2017-12-13(G) 2017-12-13 2017-12-13

SAVIVALDYBĖS TARYBOS SEKRETORIATAS

AIŠKINAMASIS RAŠTAS

**Dėl Savivaldybės tarybos sprendimo „DĖL ŠILUTĖS RAJONO SAVIVALDYBĖS TARYBOS VEIKLOS REGLAMENTO PAKEITIMO“ projekto**

2017 m. gruodžio 17  d.

Šilutė

|  |
| --- |
| ***1. Parengto projekto tikslai ir uždaviniai.*** |
| Patikslinti Reglamentą, atsižvelgiant į pasikeitusius teisės aktus. |
| ***2. Kaip šiuo metu yra sureguliuoti projekte aptarti klausimai.*** |
| 1. Tarybos reglamentas patvirtintas Tarybos 2015 m. spalio 29 d. sprendimu Nr. [T1-118](http://www.infolex.lt/silute/Default.aspx?Id=3&DocId=35561); 2. Vadovaujantis Vietos savivaldos įstatymo pakeitimais, pakeičiamos ir papildomos reglamento nuostatos. Išplėstinės seniūnaičių sueigos deleguoti atstovai galės dalyvauti patariamojo balso teise savivaldybės komitetų darbe, taip pat jie galės būti deleguojami į savivaldybės tarybos sudaromas komisijas. Jeigu bus rengiamas sprendimo projektas dėl papildomų ir planą viršijančių savivaldybės biudžeto pajamų ir kitų piniginių lėšų paskirstymo, tikslinės paskirties ir specializuotų fondų sudarymo ir naudojimo, sprendimo projekto rengėjas turės kreiptis į išplėstinę seniūnaičių sueigą dėl pasiūlymų (sprendimų) tokiam sprendimo projektui. |
| ***3. Kokių pozityvių rezultatų laukiama.*** |
| Reglamentas atitiks galiojančius teisės aktus. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Nenumatoma. |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| Nereikia. |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| Nereikia |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| Nėra |
| ***8. Projekto autorius ar autorių grupė.*** |
| Tarybos sekretorius Andrius Jurkus |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| Reglamentas |
| ***10. Kiti, autorių nuomone, reikalingi pagrindimai ir paaiškinimai.*** |
| Nėra |

Tarybos sekretorius Andrius Jurkus